Mósambík öðlaðist sjálfstæði frá Portúgal árið 1975 . Saga Mósambík Fyrstu rituðu heimildirnar um Mósambík má rekja aftur til 10. aldar . Hafnarborgirnar voru undir miklum arabískum áhrifum og verslun fór aðallega fram á svahílí , bantúmáli sem er ríkt af arabískum orðum . Mannafl var til dæmis leigt til nágrannalanda Mósambíkur , einkum Suður-Afríku og Ródesíu ( núverandi Simbabve ) . Hafin var sértæk framleiðsla á afurðum eins og bómull og hrísgjónum sem olli miklum skorti á mætvælum og mikilli hungursneyð í mörg ár á eftir . Fáni Mósambíkur Eftir að Portúgalir hurfu á braut , nánast á einni nóttu , ríkti mikil upplausn í Mósambík . Fáir voru undir það búnir að fylla í skörð þeirra embættismanna sem farnir voru og innviðir landsins stóðu á veikum fótum . Það sem fylgdi þessum átökum hefur yfirleitt verið lýst sem borgarastyrjöld , en mitt í átökunum var skæruliðahreyfingin Renamo ( Resistência Nacional Moçambicana ) stofnuð , studd af yfirvöldum í Suður-Afríku . Helsta markmið hennar var að eyðileggja félagslega innviði landsins og að endingu velta hinni marxísku stjórn úr sessi . Árið 1983 komu þurrkar og örbirgð í kjölfarið Mósambík á kné . Forsetakosningar 1994 þóttu ganga vonum framar og lauk þeim með sigri Joaquim Chissano . Mikið uppbyggingarstarf hefur átt sér stað í Mósambík síðan þá , þrátt fyrir að jarðsprengjur , þurrkar og fellibyljir haldi áfram að hrjá landið , sem enn er eitt það fátækasta í heimi . Samfélagsgerð þjóðernishópa í Mósambík er breytileg , eins og áður segir . Einkenni menningar í norðurhluta landsins er til að mynda ættrakning í kvenlegg , meðan íbúar í Suður-Mósambík rekja ættir sínar í karllegg . Byggingarstílinn spannar svið allt frá svahílí til Art Deco . Þá er Mósambík einnig þekkt fyrir veggmyndir sem til að mynda prýða margar byggingar í Mapútó . Sú stærsta og frægasta er í grennd við flugvöllinn og er litlir 95 metrar á lengd , en henni er ætlað að segja frá og sýna sögu byltingarinnar . Ef allt er dregið saman er óhætt að fullyrða að menning Mósambík eigi sér djúpar og merkilegar rætur í sögu sem hægt er að rekja aftur um margar aldir . Mósambík ( smárit nr. 3 ) . Reykjavík : Þróunarsamvinnustofnun Íslands . Með því að smella á titilinn má nálgast smáritið á pdf-formi en til þess þarf Adobe Acrobat forritið Steinunn Kristjánsdóttir er prófessor í fornleifafræði við Sagnfræði - og heimspekideild Háskóla Íslands . Helstu rannsóknasvið hennar eru miðaldafornleifafræði , norræn fornleifafræði , kirkjusaga , klausturfornleifafræði , kynjafornleifafræði , þróun húsagerða og miðlun vísindalegrar þekkingar .